Foto: KUN.UZ Eron hududlaridan issiq havo kirib kelishining kuchayishi hisobiga, bugun kunduz kuni O‘zbekiston bo‘yicha issiq ko‘tarilishi kutilmoqda. Ba’zi joylarda shamol changli bo‘ron bilan 17-22 m/s gacha kuchayishi mumkin. Havo harorati 38-43 daraja issiq, janubda va cho‘l hududlarida ba’zi joylarda 44-46 daraja issiq bo‘ladi. Poytaxtda havo biroz bulutli bo‘ladi, vaqti-vaqti bilan o‘zgarib turadi. Shamol 5-10 m/s tezlikda esadi. Havo harorati 39-41 daraja issiqqacha ko‘tariladi. Respublikaning tog‘oldi va tog‘li hududlarida bulutli ob-havo bo‘ladi, yog‘ingarchilik kutilmaydi. Shamol 7-12 m/s tezlikda esadi, ba’zi joylarda 17-22 m/s gacha kuchayishi mumkin. Havo harorati 25-30 daraja issiq bo‘ladi.